le didirisiwa tse ba di tlhokang gore ba dire ditshwetso tse di botlhale ka madi. Patlisiso eno ya ntlha e bontsha gore ga go na 'mokgwa o o tshwanang o o ka dirisiwang ke botlhe' wa go boloka madi o o ka rutwang Ba-Aforika Borwa. Seno se dirile gore FSB le baamegi ba yone mo lephateng la ditšhelete go naya baadima-madi tshedimosetso ya gore ba laole madi, ba dire dithulaganyo tse di siameng ka tsa ditšhelete, ba kgone go tlhopha dikumotsa ditšhelete le go tokafatsa kitso le go tlhaloganya ga bone intaseteri ya tsa ditšhelete. Fa FSB e na le dintlha tse di e nayang bosupi e bile e na le dipalopalo tse di tlhokegang, e ka kgona go tshegetsa dithopha tse di amegang le go tlhoma mananeo a a ka di thusang. Re solofela gore re tla kgona go fetola megopolo ya batho gotlhelele mo dingwageng tse di tlang e bile re tla dirisa patlisiso eno go lepa kgatelopele ya rona ka yone.